
Proiect PRO GOV
Cod: ROMD00131
Contract de grant: nr. 234729 din 05.11.2025
Contract Nr. __/ PROGOV-PR
Obiectul achiziției: Achiziționarea tabletelor cu sistem de operare Windows, necesare implementării proiectului de asistență externă „Gestionarea eficientă a procesului de migrație într-un context transfrontalier” (PRO GOV), cod ROMD00131, finanțat prin Programul Interreg NEXT VI-A România–Republica Moldova 2021–2027, în baza Contractului de grant nr. 234729 din 05.11.2025.
Cod CPV: 30213200-7 – Tablete PC
“___” ___________ 2026                                                                                                       mun. Chișinău
	Furnizorul de bunuri
	Autoritatea contractantă

	____________________

reprezentată prin administrator______________care acţionează în baza Statutului, denumit în continuare ,,Furnizor”, _____,  pe de o parte, și
	Inspectoratul General de Carabinieri 

reprezentat prin Comandantul general   dl Dumitru SCURTU, ce activează în baza Hotărârii Guvernului nr. 332/2019, denumit în continuare „Beneficiar”, c/f 1006601000473, pe de altă parte,


ambii (denumiţi(te) în continuare Părţi), au încheiat prezentul Contract referitor la următoarele:

Achiziţionarea tabletelor cu sistem de operare Windows, necesare implementării proiectului de asistență externă „Gestionarea eficientă a procesului de migrație într-un context transfrontalier” (PRO GOV), cod ROMD00131, finanțat prin Programul Interreg NEXT VI-A România–Republica Moldova 2021–2027, în baza Contractului de grant nr. 234729 din 05.11.2025, denumite în continuare „Bunuri”, conform procedurii de achiziție desfășurate prin SIA RSAP (MTender), în temeiul Anexei II – Achiziții publice și al regulilor aplicabile Programului, în baza deciziei Comitetului de evaluare al Beneficiarului nr. ____ din __________ 2026.
a) Următoarele documente vor fi considerate părți componente ale Contractului:
· Anexa nr. 1 – Specificația tehnică;
·  Anexa nr. 2 – Specificația de preț.
b) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.

c) În calitate de contravaloare a plăților care urmează a fi efectuate de Beneficiar, Furnizorul se obligă prin Contract să livreze Beneficiarului Bunurile și să înlăture defectele lor în conformitate cu prevederile Contractului sub toate aspectele.

d) Beneficiarul se obligă prin Contract să plătească Furnizorului, în calitate de contravaloare a livrării bunurilor, prețul Contractului în termenele și modalitatea stabilite de Contract.

1. Obiectul Contractului

1.1. Obiectul prezentului Contract îl constituie furnizarea și livrarea materialelor de vizibilitate necesare implementării proiectului de asistență externă «Gestionarea eficientă a procesului de migrație într-un context transfrontalier (PRO GOV)», cod ROMD00131, denumite în continuare Bunuri, în conformitate cu prevederile prezentului Contract, Anexa nr. 1 – Specificația tehnică și Anexa nr. 2 – Specificația de preț, precum și cu legislația aplicabilă, standardele de calitate și cerințele Programului Interreg VI-A NEXT România – Republica Moldova 2021–2027.
1.2.  Bunurile furnizate trebuie să fie noi, neutilizate, nerecondiționate (non-refurbished), în ambalajul original al producătorului, complete, funcționale și pregătite pentru utilizare.

1.3. Furnizorul se obligă să livreze echipamentele în configurația și cu caracteristicile tehnice prevăzute în Anexa nr. 1, împreună cu toate accesoriile obligatorii și documentele aferente.
2. Termeni şi condiţii de livrare

2.1. Furnizarea Bunurilor se va efectua până la data de 15.12.2026, la sediul Inspectoratului General de Carabinieri, mun. Chișinău, str. Gheorghe Asachi nr. 65A.

2.2. Livrarea Bunurilor se va efectua într-o singură tranșă, pentru întreaga cantitate contractată, respectiv 3 (trei) tablete PC, împreună cu toate accesoriile obligatorii.

2.3. Furnizorul va asigura ambalarea, transportarea și livrarea Bunurilor până la locul indicat de Beneficiar, pe cheltuiala proprie.

2.4. La momentul livrării, Bunurile trebuie să fie complete, funcționale, fără defecte vizibile și să corespundă specificațiilor tehnice contractuale.

2.5. Documentația de însoțire a Bunurilor include:

a) factura fiscală electronică (e-Factură, ciclu scurt), pentru operatorii economici rezidenți, sau factura comercială (Invoice), după caz. Factura va conține mențiunea: „Proiect PRO GOV, cod ROMD00131, Contract de grant nr. 234729 din 05.11.2025”;

b) actul de predare-primire a Bunurilor, întocmit și semnat de reprezentanții autorizați ai Părților;

c) certificatele de garanție aferente echipamentelor livrate;

d) documentele de conformitate, după caz;

e) manualele de utilizare sau ghidurile de instalare;

f) alte documente prevăzute în Anexa nr. 1 – Specificația tehnică.

2.6. Documentele prevăzute la pct. 2.5 vor fi prezentate Beneficiarului cel târziu la momentul livrării Bunurilor, în formatul aplicabil acestora.

3. Preţul şi condiţii de plată

3.1. Prețul Bunurilor furnizate în baza prezentului Contract este exprimat în lei moldovenești (MDL)/EURO, conform Anexei nr. 2 – Specificația de preț, este ferm și nu poate fi modificat pe întreaga perioadă de executare a Contractului, cu excepția situațiilor permise de cadrul normativ și contractual aplicabil.

3.2. Suma totală a prezentului Contract este de __________ MDL/EURO, conform Anexei nr. 2 – Specificația de preț, cu aplicarea regimului fiscal corespunzător proiectului.

3.3. Achitarea contravalorii Bunurilor livrate se va efectua în lei (MDL)/EURO, în funcție de moneda în care a fost încheiat Contractul.
3.4. Metoda şi condiţiile de plată de către Beneficiar vor fi: 

a) achitarea se va efectua după livrarea integrală a Bunurilor, verificarea conformității acestora și prezentarea documentelor prevăzute la pct. 2.5;

b) plata se va efectua în termen de maximum 30 (treizeci) de zile calendaristice de la data recepționării facturii de către Beneficiar și semnării documentelor de recepție;

c) plăţile se vor efectua prin transfer bancar pe contul de decontare al Furnizorului, indicat în Contract.
4. Condiţii de predare-primire

4.1. Bunurile se consideră livrate de către Furnizor și recepționate de către Beneficiar dacă sunt îndeplinite cumulativ următoarele condiții:
a) cantitatea Bunurilor corespunde prevederilor Anexei nr. 2 – Specificația de preț și documentelor de însoțire prevăzute la pct. 2.2 din Contract;
b) caracteristicile tehnice ale Bunurilor corespund cerințelor prevăzute în Anexa nr. 1 – Specificația tehnică;
c) echipamentele sunt noi, neutilizate, complete și fără defecte vizibile;

d) echipamentele sunt funcționale și includ toate accesoriile obligatorii.

4.2. Furnizorul este obligat să prezinte Beneficiarului un exemplar original al facturii fiscale odată cu furnizarea Bunurilor, pentru efectuarea plăţii. Pentru nerespectarea de către Furnizor a prezentei clauze, Beneficiarul îşi rezervă dreptul de a majora termenul de achitare prevăzut în pct. 3.4. corespunzător numărului de zile de întîrziere şi de a fi exonerat de achitarea penalităţii stabilite în pct. 10.3.

5. Standarde

5.1. Bunurile furnizate în baza prezentului Contract vor respecta cerințele tehnice prevăzute în Anexa nr. 1 – Specificația tehnică, precum și cerințele legale aplicabile privind conformitatea, siguranța utilizării și compatibilitatea electromagnetică.

5.2. În cazul în care pentru Bunurile furnizate nu este prevăzut un standard sau o reglementare tehnică specifică, acestea vor respecta standardele și reglementările aplicabile în țara de origine a Bunurilor, cu condiția ca acestea să asigure un nivel de calitate cel puțin echivalent cu cerințele Contractului.
6. Obligaţiile părţilor

6.1. În baza Contractului, Furnizorul se obligă:

a) să furnizeze Bunurile în condițiile prevăzute de Contract;

b) să asigure livrarea integrală a Bunurilor până la data de 15.12.2026;

c) să informeze Beneficiarul cu privire la data și ora estimată a livrării;

d) să asigure condițiile corespunzătoare pentru recepționarea Bunurilor de către Beneficiar;

e) să asigure integritatea și calitatea Bunurilor până la recepționarea acestora;

f) să livreze Bunurile împreună cu accesoriile și documentele obligatorii;

g) să asigure garanția echipamentelor pentru o perioadă de minimum 36 de luni de la data recepției;

h) să remedieze defecțiunile apărute în perioada de garanție, în condițiile prezentului Contract;

i) să înlocuiască echipamentele care prezintă defecte nereparabile cu echipamente identice sau echivalente/superioare;

j) să suporte toate cheltuielile aferente transportului, reparării sau înlocuirii echipamentelor în perioada de garanție;

k) să respecte obligațiile aplicabile în domeniul mediului, social și al muncii.

6.2. În baza Contractului, Beneficiarul se obligă:

a) să întreprindă măsurile necesare pentru asigurarea recepționării Bunurilor în termenul stabilit;

b) să verifice conformitatea Bunurilor livrate cu cerințele tehnice contractuale

c) să asigure achitarea Bunurilor furnizate, respectând modalităţile şi termenele indicate în Contract.

7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).

7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.

7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.

7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct. 7.3. părțile modifică contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.

8. Rezoluțiunea

8.1. Rezoluțiunea Contractului se poate realiza cu acordul comun al Părţilor.

8.2. Contractul poate fi rezolvit în mod unilateral de către:

a) Beneficiar în caz de refuz al Furnizorului de a furniza Bunurile prevăzute în Contract;

b) Beneficiar în caz de nerespectare de către Furnizor a termenelor de furnizare stabilite;

c) Furnizor în caz de nerespectare de către Beneficiar a termenelor de plată a Bunurilor;

d) Furnizor sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.

8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

8.5. În situația rezoluțiunii din cauza neexecutării/executării parțiale de către contractant a obligațiilor contractuale, acesta va datora Beneficiarului daune-interese cu titlu de clauză penală în cuantum egal cu valoarea obligațiilor contractuale neexecutate.

9. Reclamaţii

9.1. Reclamaţiile privind cantitatea Bunurilor furnizate sunt înaintate Furnizorului la momentul recepţionării lor, fiind confirmate printr-un act întocmit în comun cu reprezentantul Furnizorului.

9.2. Pretenţiile privind calitatea bunurilor livrate sunt înaintate Furnizorului în termen de 5 zile de la depistarea deficienţelor de calitate şi vor fi constatate printr-un act de constatare întocmit de Beneficiar, cu participarea reprezentantului Furnizorului, după caz.
9.3. Furnizorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.

9.4. În caz de recunoaştere a pretenţiilor, Furnizorul este obligat, în termen de 5 zile, să furnizeze suplimentar Beneficiarului cantitatea nelivrată de bunuri, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului. 

9.5. Furnizorul poartă răspundere pentru calitatea Bunurilor în limitele stabilite, inclusiv pentru viciile ascunse.

9.6. În cazul devierii de la calitatea confirmată prin certificatul de calitate întocmit de o entitate independentă neutră sau autorizată în acest sens, cheltuielile pentru staţionare sau întârziere sunt suportate de partea vinovată.

10. Obligații privind daunele și penalitățile de întârziere

10.1. Pentru refuzul de a furniza Bunurile prevăzute în Contract, Furnizorul achită o penalitate în valoare de 1 % din suma totală a Contractului.

10.2. Pentru furnizarea cu întârziere a bunurilor, Furnizorul achită o penalitate în valoare 0,1 % pentru fiecare zi calendaristică de întârziere, dar nu mai mult de 5 % din suma totală a Contractului. În cazul în care întârzierea depășește 15 zile, Furnizorul prezintă Beneficiarului o explicație în formă scrisă.

10.3. Pentru achitarea cu întârziere, Beneficiarul achită o penalitate în valoare de 0,1% din suma bunurilor neachitate, pentru fiecare zi de întârziere, dar nu mai mult de  5 % din suma totală a Contractului.

10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 

10.5. Suma penalităţii calculate Furnizorului conform Contractului poate fi dedusă (reţinută) de către Beneficiar din suma plăţii pentru Bunurile furnizate.

10.6. Furnizorul se obligă să despăgubească Beneficiarul în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate;

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Furnizorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Furnizorului;

b) Autoritatea contractantă a notificat Furnizorul despre primirea unei notificări/cereri cu privire la incidența oricăreia dintre situațiile prevăzute mai sus;

11. În cazul în care Furnizorul livrează bunuri afectate de vicii sau necoforme, iar Autoritatea contractantă optează pentru acordarea unui termen în care Furnizorul să înlocuiască/remedieze deficiențele bunurilor respective, aceasta are dreptul de a percepe penalități de întârziere.

12. Drepturi de proprietate intelectuală

12.1. Orice Rezultat/Rezultate elaborat(e) și/sau prelucrat(e) de către Furnizor în executarea Contractului vor deveni proprietatea exclusivă a Beneficiarului, la momentul efectuării plății sumelor datorate Furnizorului conform prevederilor Contractului.

12.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Beneficiarului, care le va putea utiliza, publica, cesiona ori transfera, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

13. Soluționarea eventualelor divergențe și a litigiilor

13.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului. Toate machetele grafice, designurile, fișierele sursă, elementele grafice și celelalte materiale realizate în executarea Contractului devin proprietatea exclusivă a Beneficiarului.
13.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

13.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă conform cadrului normativ al Republicii Moldova.

14. Dispoziţii finale

14.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.

14.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.

14.3. Contractul în cazul în care este semnat electronic, de către ambele părți, acesta este remis în prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Furnizor, Beneficiar.

14.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest contract în cazul în care gestionarea surselor financiare nu se efectuează prin intermediul sistemului trezorerial.

14.5. Contractul este valabil până la 31.12.2026.
14.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.

14.7. Pentru confirmarea celor convenite, Părțile au semnat prezentul Contract, întocmit în conformitate cu prevederile Contractului de grant nr. 234729 din 05.11.2025, aferent proiectului de asistență externă „Gestionarea eficientă a procesului de migrație într-un context transfrontalier (PRO GOV)”, cod ROMD00131, finanțat în cadrul Programului Interreg VI-A NEXT România – Republica Moldova 2021–2027.
CONDIȚII SPECIALE ALE CONTRACTULUI:
(se vor completa în funcție de oferta operatorului economic adjudecat)

1.1. Furnizorul se obligă să livreze bunurile aferente Lotului nr. 1 – Tablete PC cu sistem de operare Windows, în cantitate de 3 (trei) bucăți, în strictă conformitate cu Specificațiile tehnice – Anexa nr. 1, Specificația de preț – Anexa nr. 2 și oferta tehnică și financiară acceptată.

1.2. Bunurile livrate vor fi noi, neutilizate anterior, nerecondiționate (non-refurbished), fără defecte, complete și pregătite pentru utilizare, în ambalajul original al producătorului, și vor corespunde integral caracteristicilor, parametrilor și cerințelor tehnice indicate în Specificațiile tehnice și în oferta acceptată.

1.3. Nu se admite înlocuirea produselor, producătorului, modelului, tipului, configurației sau caracteristicilor tehnice ale bunurilor contractate fără acordul prealabil, în scris, al Beneficiarului și numai în condițiile permise de documentele contractuale și regulile aplicabile procedurii.

1.4. Livrarea integrală a bunurilor aferente Lotului nr. 1 – Tablete PC cu sistem de operare Windows se va efectua într-o singură tranșă, până la data de 15.12.2026, la sediul Inspectoratului General de Carabinieri, mun. Chișinău, str. Gheorghe Asachi nr. 65A.

1.5. Furnizorul va suporta toate cheltuielile aferente ambalării, transportului, manipulării, descărcării și livrării bunurilor la locul indicat de Beneficiar. Toate aceste cheltuieli sunt incluse în prețul Contractului și nu pot fi solicitate suplimentar.

1.6. Bunurile vor fi livrate complete, împreună cu toate componentele, accesoriile și elementele prevăzute în Specificațiile tehnice și în oferta acceptată. Pentru Lotul nr. 1 – Tablete PC cu sistem de operare Windows, fiecare echipament va fi livrat complet și funcțional, împreună cu alimentatorul compatibil, tastatura detașabilă cu touchpad funcțional, sistemul de operare Windows și celelalte componente și accesorii obligatorii prevăzute în Specificațiile tehnice.

1.7. La livrare, Furnizorul va prezenta documentele aferente bunurilor, inclusiv, după caz, fișele tehnice ale produselor, certificatele sau declarațiile de conformitate, certificatele de garanție, manualele de utilizare sau ghidurile de instalare, documentele aferente sistemului de operare și alte documente tehnice solicitate prin documentația de atribuire și oferta acceptată, împreună cu documentele necesare recepției și efectuării plății.

1.8. Recepția bunurilor se va efectua de către Beneficiar prin verificarea cantității, integrității, completitudinii, caracteristicilor și parametrilor tehnici, componentelor și accesoriilor, precum și a corespunderii acestora cu Specificațiile tehnice și oferta acceptată. Beneficiarul are dreptul să verifice funcționalitatea sistemului de operare, a ecranului tactil, a tastaturii, a conexiunilor wireless, a porturilor principale și a celorlalte caracteristici tehnice ale echipamentelor livrate.

1.9. Bunurile deteriorate, incomplete, nefuncționale, recondiționate sau care nu corespund caracteristicilor, parametrilor ori cerințelor tehnice contractate nu vor fi recepționate. Furnizorul va asigura remedierea neconformităților sau înlocuirea bunurilor, după caz, fără costuri suplimentare pentru Beneficiar.

1.10. Pentru Lotul nr. 1 – Tablete PC cu sistem de operare Windows, Furnizorul va asigura respectarea tuturor cerințelor tehnice minime privind procesorul, memoria RAM, capacitatea de stocare SSD, dimensiunea și rezoluția ecranului, camerele video, conectivitatea, porturile, acumulatorul și celelalte caracteristici prevăzute în Specificațiile tehnice și în oferta acceptată.

1.11. Furnizorul va asigura livrarea echipamentelor împreună cu tastatura detașabilă cu touchpad funcțional și alimentatorul compatibil, conform cerințelor prevăzute în Specificațiile tehnice. Toate accesoriile obligatorii vor fi incluse în prețul ofertat și nu vor genera costuri suplimentare pentru Beneficiar.

1.12. Furnizorul va asigura livrarea echipamentelor cu sistemul de operare Windows prevăzut în Specificațiile tehnice, instalat și funcțional, împreună cu drepturile de utilizare corespunzătoare. Sistemul de operare și configurația echipamentelor vor corespunde cerințelor tehnice minime și ofertei acceptate.

1.13. Furnizorul va asigura livrarea echipamentelor în configurația tehnică ofertată, cu toate componentele și funcționalitățile solicitate, astfel încât acestea să poată fi utilizate pentru activități administrative, operaționale, de comunicare, videoconferință și lucru mobil. Echipamentele vor fi complete, funcționale și pregătite pentru utilizare la momentul recepției.

1.14. Termenul de garanție pentru echipamentele furnizate va fi de minimum 36 (treizeci și șase) de luni de la data recepției bunurilor. Garanția poate fi oferită de producător sau de Furnizor și va acoperi defectele de fabricație și funcționare apărute în condiții normale de utilizare. În cazul în care Furnizorul a oferit o perioadă de garanție mai mare decât cerința minimă stabilită în documentația de atribuire, se va aplica perioada de garanție ofertată și acceptată.

1.15. Pe întreaga perioadă de garanție, Furnizorul va asigura suportul necesar pentru remedierea defecțiunilor apărute în condiții normale de utilizare. În cazul constatării unor defecte nereparabile, Furnizorul va înlocui echipamentul defect cu un produs identic sau cu caracteristici tehnice echivalente ori superioare. Toate cheltuielile aferente transportului, reparării sau înlocuirii echipamentelor în perioada de garanție vor fi suportate de Furnizor, fără costuri suplimentare pentru Beneficiar.

1.16. Bunurile furnizate trebuie să respecte cerințele aplicabile privind siguranța utilizării, conformitatea, compatibilitatea electromagnetică și standardele tehnice prevăzute în documentația de atribuire. Furnizorul va prezenta documentele justificative solicitate pentru echipamentele livrate, inclusiv declarația de conformitate CE sau documentul echivalent, după caz.

1.17. Recepționarea bunurilor de către Beneficiar nu înlătură răspunderea Furnizorului pentru vicii ascunse, defecte de fabricație, defecțiuni de funcționare sau neconformități constatate ulterior, în perioada de garanție sau în alte perioade de răspundere stabilite prin Contract și legislația aplicabilă.

1.18. Orice modificare a condițiilor Contractului se va efectua numai în condițiile prevăzute de Contract, de Contractul de grant nr. 234729 din 05.11.2025, Anexa II – Achiziții publice, precum și de regulile aplicabile Programului Interreg NEXT VI-A România–Republica Moldova 2021–2027.

DATELE JURIDICE, POŞTALE ŞI DE PLĂŢI ALE PĂRŢILOR

	FURNIZOR
	BENEFICIAR

	
	Inspectoratul General de Carabinieri 

	
	mun. Chișinău, str. Gh. Asachi, 65A 

MD-2028, telefon: 022-73-93-68, 022-73-93-09

	
	Cod fiscal: 1006601000473

	
	Ministerul Finanţelor - Trezoreria de Chișinău, buget de stat

	
	Adresa băncii: mun. Chişinău, str. C. Tănase, 7

	
	Cod bancar: TREZMD2X

	
	IBAN: 

	SEMNĂTURILE PĂRȚILOR

	Administrator dl 

_______________________________________

                                        L.Ş.
	Comandant general dl Dumitru SCURTU

__________________________________

                                    L.Ş.


	Anexa nr. 1

la contractul nr. ___/ PROGOV-PR
din __.11.2026

SPECIFICAŢII TEHNICE

Denumirea bunurilor
Ţara de origine
Producător
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
Tabletă cu sistem de operare Windows
Model: Tabletă PC (dispozitiv 2-în-1);

Processor: Minimum 8 nuclee; Minimum 8 fire de execuție; Minimum 4 nuclee de performanță sau arhitectură echivalentă; Minimum 12 MB cache procesor;

RAM: Minimum 16 GB

Stocare SSD: Minimum 512 GB

Display: 12-14,2 inch; Minimum 2560 x 1600 pixeli; Minimum 60 Hz

Audio: Minimum două difuzoare integrate; Audio prin USB-C sau jack dedicat

Video/cameras: Frontală: Minimum 5 MP; spate: Minimum 5 MP cu autofocus;

Network and connectivity: Bluetooth 5.2 sau superior; Wi-Fi: 802.11 a/b/g/n/ac/ax, dual-band 2,4 GHz + 5 GHz, Wi-Fi 6 sau echivalent; (opțional) 1 x USB 3.0 Type-A; Minimum 2 x USB 3.1 Type-C;

Accessory: Alimentator obligatoriu inclus, compatibil cu echipamentul și cu încărcarea prin USB-C PD sau sistemul propriu de alimentare;

Keyboard: Obligatoriu inclusă; trebuie să permită transformarea dispozitivului în laptop și să includă touchpad funcțional.

Battery: Smart battery sau tehnologie echivalentă; Minimum 42 Wh;

Software: Windows 11 Home, (opțional) Windows 11 Pro — cu condiția asigurării unei soluții echivalente de administrare centralizată (MDM compatibil)

Warranty: Brand Name recunoscut internațional (not refurbished); 

Garanția minimum 36 de luni și poate fi oferită de producător sau de ofertant.
SEMNĂTURILE PĂRȚILOR
Administrator dl 
________________________________________________________
                                        L.Ş.

Comandant general dl Dumitru SCURTU

________________________________________________________

                                    L.Ş.


	

	

	

	

	

	


Anexa nr. 2

la contractul nr. __/ PROGOV-PR
din __.11.2026

SPECIFICAŢIA DE PREȚ
	Cod CPV
	Denumirea bunurilor
	U/M
	Cantitatea
	Preţ unitar

 (fără TVA)


	Suma

 (fără TVA)


	Termenul și condițiile de livrare
	Clasificație bugetară (IBAN)

	30213200-7
	Tabletă cu sistem de operare Windows
	buc.
	3
	
	
	Livrarea integrală a Bunurilor se va efectua până la data de 15.12.2026, într-o singură tranșă, la sediul Inspectoratului General de Carabinieri, mun. Chișinău, str. Gheorghe Asachi nr. 65A.

Furnizorul va asigura livrarea integrală a celor 3 (trei) tablete PC, împreună cu toate accesoriile obligatorii prevăzute în Specificațiile tehnice și în oferta acceptată.

Bunurile vor fi noi, neutilizate, nerecondiționate (non-refurbished), complete, funcționale și livrate în ambalajul original al producătorului.

Transportul, ambalarea, manipularea și descărcarea Bunurilor vor fi în întregime în sarcina Furnizorului și vor fi incluse în prețul Contractului.

Bunurile vor fi livrate în condițiile DDP (Incoterms 2020), în măsura aplicabilității acestora, și vor fi însoțite de documentele prevăzute în Contract și Caietul de sarcini.

La livrare, Furnizorul va prezenta factura fiscală sau factura comercială (Invoice), după caz, actele de predare-primire, certificatele de garanție și documentele tehnice aferente echipamentelor.

Recepția cantitativă și calitativă a Bunurilor se va efectua de către reprezentanții Beneficiarului, prin verificarea cantității, integrității, funcționalității și conformității echipamentelor cu cerințele tehnice contractuale.

Echipamentele vor beneficia de o perioadă de garanție de minimum 36 (treizeci și șase) de luni de la data recepției.
	

	                                                         TOTAL:
	
	
	

	SEMNĂTURILE PĂRȚILOR

	Administrator dl 
_______________________________________________________
                                        L.Ş.
	Comandant general dl Dumitru SCURTU

______________________________________________________

                                                                                  L.Ş.

